I dag er Negev hjemsted for rundt 379 000 jøder og cirka 175 000 beduiner. Regionens største by og administrative senter er Beer Sheva, som ligger nord i området (befolkningstall ca. 200 000). I sørenden av Negev ligger Akababukten og turistbyen Eilat. Blant andre byer er Dimona, Arad, Mitzpe Ramon. I tillegg finnes et antall mindre beduinbyer som Rahat og Tel Sheva. Det er også flere kibbutz-bosetninger, blant andre Revivim og Sde Boker. Den sistnevnte ble grunnlagt av Israels første statsminister David Ben-Gurion og ble hans hjem etter at han trakk seg tilbake fra politikken.